2.

l-Artikolu 1 huwa emendat kif ġej: (a) id-definizzjoni ta’ “parti li tista’ tintlaħaq” hija sostitwita b’dan li ġej: “— ‘parti li tista’ tintlaħaq’ tfisser entità li: (a) ikollha BIC; (b) tkun indikata bħala parti li tista’ tintlaħaq minn detentur ta’ TIPS DCA jew minn sistema anċillari; (c) tkun korrispondent, klijent jew fergħa ta’ detentur ta’ TIPS DCA jew parteċipant ta’ sistema anċillari, jew korrispondent, klijent jew fergħa ta’ parteċipant ta’ sistema anċillari; u (d) tkun indirizzabbli permezz tal-Pjattaforma TIPS u tkun tista’ tissottometti ordnijiet ta’ pagamenti istantanji u tirċievi ordnijiet ta’ pagamenti istantanji jew permezz tad-detentur ta’ TIPS DCA jew tas-sistema anċillari jew, direttament, jekk tkun awtorizzata tagħmel dan mid-detentur ta’ TIPS DCA jew mis-sistema anċillari,’; (b) id-definizzjoni ta’ “ordni ta’ pagament” hija sostitwita b’dan li ġej: “— ‘ordni ta’’ pagament’, ħlief fejn użata fl-Artikoli 16 sa 18 ta’ dan l-Anness, tfisser ordni ta’ pagament istantanju, tweġiba pożittiva għall-irtirar, ordni ta’ trasferiment ta’ likwidità minn PM għal TIPS DCA, ordni ta’ trasferiment ta’ likwidità minn TIPS DCA għal PM, ordni ta’ trasferiment ta’ likwidità minn kont tekniku TIPS AS għal TIPS DCA jew ordni ta’ trasferiment ta’ likwidità minn TIPS DCA għal kont tekniku TIPS AS,’; (c) id-definizzjoni ta’ “ordni ta’ ħlas immedjat” hija sostitwita b’dan li ġej: “— ‘ordni ta’ pagament istantanju’ tfisser, f’konformità mal-iskema ta’ Trasferiment ta’ Kreditu Istantanju tas-SEPA (SCT Inst) tal-Kunsill Ewropew tal-Pagamenti, struzzjoni ta’ pagament li tista’ tiġi eżegwita 24 siegħa kuljum kull ġurnata kalendarja tas-sena, bi proċessar immedjat jew proċessar kważi immedjat u notifika lil min iħallas u li tinkludi (i) ordnijiet ta’ pagament istantanju minn TIPS DCA għal TIPS DCA, (ii) ordnijiet ta’ pagament istantanju minn TIPS DCA għal kont tekniku TIPS AS, (iii) ordnijiet ta’ pagament istantanju minn kont tekniku TIPS AS għal TIPS DCA u (iv) ordnijiet ta’ pagament istantanju minn kont tekniku TIPS AS għal kont tekniku TIPS AS,”; (d) jiżdiedu d-definizzjonijiet li ġejjin: “— ‘kont tekniku tas-sistema anċillari TIPS (kont tekniku TIPS AS)’ tfisser kont miżmum minn sistema anċillari jew minn BĊ f’isem sistema anċillari fis-sistema tal-komponent tat-TARGET2 tal-BĊ għall-użu minn dik is-sistema anċillari għall-fini tas-saldu ta’ pagamenti istantanji fil-kotba tagħha stess, — ‘ordni ta’ trasferiment ta’ likwidità minn TIPS DCA għal kont tekniku TIPS AS’ tfisser l-istruzzjoni għat-trasferiment ta’ ammont speċifikat ta’ fondi minn TIPS DCA għal kont tekniku TIPS AS biex tiġi ffinanzjata l-pożizzjoni tad-detentur ta’ TIPS DCA (jew il-pożizzjoni ta’ parteċipant ieħor tas-sistema anċillari) fil-kotba tas-sistema anċillari, — ‘ordni ta’ trasferiment ta’ likwidità minn kont tekniku TIPS AS għal TIPS DCA’ tfisser l-istruzzjoni għat-trasferiment ta’ ammont speċifikat ta’ fondi minn kont tekniku TIPS AS għal TIPS DCA biex tiġi ddefinanzjata l-pożizzjoni tad-detentur ta’ TIPS DCA (jew il-pożizzjoni ta’ parteċipant ieħor tas-sistema anċillari) fil-kotba tas-sistema anċillari, — ‘skema ta’ Trasferiment ta’ Kreditu Istantanju tas-SEPA (SCT Inst) tal-Kunsill Ewropew tal-Pagamenti jew “skema SCT Inst” tfisser skema awtomatizzata bi standards miftuħa li tipprovdi sett ta’ regoli interbankarji li għandhom jiġu osservati mill-parteċipanti tal-iskema SCT Inst, li tippermetti lill-fornituri tas-servizzi ta’ pagament fis-SEPA joffru prodott awtomatizzat ta’ trasferiment ta’ kreditu istantanju f’euro mifrux mas-SEPA kollha, — ‘servizz look-up mobbli bi proxy (MPL)’ tfisser servizz li jippermetti lid-detenturi ta’ TIPS DCA, lis-sistemi anċillari li jużaw kontijiet tekniċi TIPS AS u lill-partijiet li jistgħu jintlaħqu li jirċievu talba mill-klijenti tagħhom biex jeżegwixxu ordni ta’ pagament istantanju lil benefiċjarju identifikat bi proxy (eż. numru tal-mobile), jirkupraw l-IBAN u l-BIC tal-benefiċjarju korrispondenti mir-repożitorju ċentrali tal-MPL biex jintużaw biex jikkreditaw il-kont rilevanti fit-TIPS, — ‘Fornitur ta’ Servizz ta’ Network (NSP)’ tfisser impriża li ngħatat konċessjoni mal-Eurosistema biex tipprovdi servizzi ta’ konnettività permezz tal-Eurosystem Single Market Infrastructure Gateway, — ‘IBAN’ tfisser in-numru tal-kont bankarju internazzjonali li jidentifika b’mod uniku kont individwali f’istituzzjoni finanzjarja speċifika f’pajjiż partikolari.’; (e) titħassar id-definizzjoni ta’ “fornitur ta’ servizz tan-network TIPS”;